ב-12 ביולי 1941, זמן קצר לאחר המתקפה הגרמנית, מונה מסלניקוב למפקד הארמייה ה-29. הארמייה הייתה בהתחלה חלק מכוחות המילואים, ובאוקטובר נשלחה לחזית כחלק מחזית קלינין. בפועל, מרבית אנשי המטה של הארמייה היו חיילי נ.ק.ו.ד., וקונייב לא יכל לשלוט בהם. בזיכרונותיו, טוען קונייב שההתעלמות של מסלניקוב מהצווים שלו הביאה לנפילת טבר. ב-5 בדצמבר פתחה החזית במתקפת נגד לכיבוש מחדש של טבר. הארמייה ה-29 וה-31 סגרו את הכיס סביב העיר, אולם ב-11 בדצמבר נקרא מסלניקוב לפקד על הארמייה ה-39. בינואר 1942 פתחו הסובייטים במתקפת נגד גדולה באזור רז'ב. הארמייה ה-39 הייתה חוד החנית של המתקפה, והצליחה לפרוץ את קווי הארמייה התשיעית הגרמנית. עם זאת, הארמיות ה-29 וה-31 לא הצליחו להמשיך את התנופה ההתחלתית כדי לכתר את קבוצת ארמיות מרכז, והגנרל הגרמני ולטר מודל הצליח מהר מאוד לשחזר את קו החזית. בפברואר הצליחו הגרמנים להשמיד את הארמייה ה-29, ובסוף יוני השיקו את מבצע זיידליץ שבודד לחלוטין את הארמייה ה-39 אשר חייליה עברו לפעולות גרילה. ביולי כללה הארמייה המכותרת רק 8,000 איש. בהוראת הסטאבקה, ב-18 ביולי נמלטו מסלניקוב ואנשי מטהו דרך האוויר, מותירים את אנשיהם לגורלם. בשבוע שלאחר מכן הצליחו 3,500 מבין חיילי הארמייה לפרוץ את הכיתור ולהגיע אל הקווים הסובייטיים. השאר נהרגו או נלקחו בשבי.
ב-8 בספטמבר 1942 מונה מסלניקוב למפקד קבוצת הכוחות הצפונית, ולחם עמה כנגד הגרמנים במהלך הקרב על קווקז. בהדרגה נבלמה התנופה הגרמנית בקווקז, והסובייטים עברו למתקפת נגד. הפיקוד הגרמני זיהה את הסכנה והחליט לפנות מהאזור את ארמיית הפאנצר הראשונה ולהתחיל בנסיגה מאורגת של יתר הכוחות. הצבא האדום החל במרדף בחזית שרוחבו היה 320 ק"מ. בעיות ניהול הכוחות הביאו לכך שהמרדף היה לא מוצלח ואיטי מהדרוש. כתוצאה מכך, הגרמנים הצליחו להתארגן ולהתבצר לאורך נהר קורה. ב-24 בינואר 1943 שונה שם הקבוצה לחזית צפון הקווקז. הגרמנים הצליחו בסופו של דבר לסגת בצורה מסודרת. ב-30 בינואר 1943 הועלה מסלניקוב לדרגת גנרל-פולקובניק, ובמאי של אותה שנה מונה לסגן מפקד חזית וולחוב. באוגוסט הועבר למלא את אותו תפקיד בחזית הדרום מערבית ובאוקטובר בחזית האוקראינית השלישית. במקביל מונה באוקטובר למפקד ארמיית המשמר השמינית עד 15 בנובמבר. ב-23 בדצמבר מונה למפקד הארמייה ה-42 אשר הייתה חלק מחזית לנינגרד. במרץ 1944 הוא מונה לסגן מפקד החזית למשך חודש אחד. ב-18 באפריל של אותה שנה פוצלו חלק מיחידות החזית להקמת חזית חדשה בשם החזית הבלטית השלישית, ומסלניקוב מונה כמפקדה. תחת פיקודו החזית השתתפה בקיץ 1944 במתקפה הבלטית ובמבצע ריגה לשחרור אסטוניה ולטביה, ולאחר מכן מילאו כוחות החזית חלק חשוב במצור על קבוצת ארמיות קורלנד הגרמנית. ב-16 באוקטובר 1944 פורקה החזית, ויחידותיה פוזרו. ב-28 באוגוסט של אותה שנה הוא הועלה לדרגת גנרל ארמייה. ביולי 1945 מונה מסלניקוב למפקד המחוז הצבאי באקו, ובמקביל מונה באוגוסט לסגן המפקד העליון במזרח הרחוק. במסגרת תפקידו זה הוא השתתף במבצע סערת אוגוסט כנגד האימפריה היפנית ועוטר בעיטור גיבור ברית המועצות.
אחריתו.
מסלניקוב המשיך להיות מפקד המחוז הצבאי באקו עד 6 במאי 1946 עת מונה למפקד המחוז הצבאי עבר הקווקז. ביוני 1953 נעצר לברנטי בריה, ובעקבותיו רבים מתומכים ומהחוג הפנימי שלו. נגד מסלניקוב מעולם לא הוגש כתב אישום, אך ב-16 באפריל 1954 הוא התאבד, ככל הנראה מחשש לחקירה.
חיים ריצ'מן
הרב חיים ריצ'מן (נולד במסצ'וסטס, ארצות הברית) הוא דובר ומנהל המחלקה הבינלאומית של מכון המקדש בעיר העתיקה בירושלים.
פעילותו.
ריצ'מן פעיל במכון מאז שנת 1989.
חיבר ותירגם מספר ספרים באנגלית על בית המקדש הראשון, בית המקדש השני, ובית המקדש השלישי, וכמה ספרים על פרשת השבוע.
הרב ריצ'מן מרבה להופיע בפני קהילות יהודיות ברחבי העולם, בין השאר באמצעות תוכניות חינוכיות בטלוויזיה ובאינטרנט.
במחלקה הבינלאומית של מכון המקדש.
המחלקה הבינלאומית של מכון המקדש בניהולו, מספקת גישה ישירה אל עולם בית המקדש, מתארחת ומשתתפת בהרצאות ובכינוסי תנ"ך ברחבי העולם, ומוצגת בהפקות מדיה גדולות. אתר האינטרנט של מכון המקדש באנגלית הוא פרויקט מתמשך של המחלקה הבינלאומית.
"Temple Talk" היא תוכנית רדיו שבועית בת שש שעות ברדיו המקוון של "ניו ג'רזי" והיא גם מצגת של המחלקה הבינלאומית, בהנחייתו של הרב ריצ'מן.
המחלקה גם מארגנת סיורים וסמינרים תורניים בישראל, תוך התמקדות ייחודית בירושלים מנקודת מבט יהודית אותנטית בהנחייתו של הרב ריצ'מן.
הגביע הרוסי בכדורגל 2015/2016
גביע רוסיה 2015/2016 (Кубок России по футбоолу 2015/2016) היא העונה ה-24 של טורניר הגביע הרוסי בכדורגל שנערך מיולי 2015 ועד מאי 2016.
בטורניר נוטלות חלק 16 קבוצות ליגת העל הרוסית, 18 קבוצות ליגת המשנה הרוסית, 57 קבוצות הליגה השנייה ו-6 קבוצות כדורגל חובבניות, בסך הכל 97 קבוצות. גמר הטורניר נערך בקאזאן ארנה שבעיר קאזאן.
זניט סנקט פטרבורג זכתה בגביע הרוסי לאחר שגברה על צסק"א מוסקבה בגמר בתוצאה 1:4. היה זה לגביע הרביעי שלה מאז 1944 והשלישי מאז 1999.
בית הפרלמנט של אוסטרליה
וריאציית הפרמטר
וריאצית הפרמטר (או וריאציית הפרמטרים) במתמטיקה, היא שיטה לפתירת משוואות דיפרציאליות ליניאריות רגילות וחלקיות באופן שיטתי.
שכיח יותר לפתור משוואות ממעלה ראשונה באמצעות שיטת "השוואת מקדמים" או בשיטת "גורם אינטגרציה" (עבור משוואה ליניארית מסדר ראשון) משום ששיטות אלו דורשות פחות מאמץ. אך בניגוד לשיטת וריאציית הפרמטר, הן לעיתים דורשות לעשות שימוש ב"ניחוש מושכל" של הצבות (היוריסטיקה) והן גם לא פותרות באופן שיטתי כל מד"ר.
היסטוריה.
שיטת וריאציית הפרמטר הוצגה לראשונה במאה ה-18 על ידי המתמטיקאי השווייצרי לאונרד אוילר והשלים אותה המתמטיקאי האיטלקי ז'וזף לואי לגרנז'.
מד"ר מסדר ראשון.
נתונה משוואה דיפרנציאלית מסדר ראשון. נסדר אותה באופן הבא, כשהיא "מנורמלת" (מקדם formula_1 ערכו 1):
הפתרון הכללי של המשוואה מורכב מסכום הפתרון הכללי של המשוואה ההומגנית המתאימה (הרשומה מטה) ומפתרון פרטי של המשוואה הלא-הומוגנית.
ראשית נמצא פתרון למשוואה ההומוגנית המתאימה:
ניתן לפתור את המשוואה ההומגנית במגוון דרכים, ביניהן הפרדת משתנים:
formula_4
formula_6
formula_9
כלומר, פתרון המשוואה ההומגנית הוא:
כעת נחזור למשוואה המקורית הלא-הומגנית:
נשתמש בשיטת וריאציית הפרמטר - באמצעות החלפת הפרמטר formula_15 של הפתרון הפרטי בפונקציה formula_16:
באמצעות הצבת הפתרון הפרטי לתוך המשוואה המקורית הלא-הומוגנית ניתן למצוא formula_16:
אנו נדרשים רק לפתרון פרטי, לכן נבחר formula_23 לצורך פשטות, כאשר הפתרון הפרטי הוא: formula_24
לבסוף נסכום את שני הפתרונות הפרטיים שמצאנו לכדי פתרון כללי
מד"ר מסדר שני.
בהינתן משוואה דיפרנציאלית רגילה מסדר שני: formula_27, נניח שבידינו פתרונות המשוואה ההומוגנית formula_28 וננסה פתרון מהצורה:
formula_29.
נגזור לפי formula_30 ונקבל: formula_31
בנוסף נדרוש שהפונקציות formula_32 תקיימנה את התנאי: formula_33
ולכן formula_34.
נגזור פעם שנייה לפי formula_30 ונקבל:
formula_36.
נציב את הנגזרות של הפתרון לתוך המשוואה הדיפרנציאלית: formula_37.
נסדר את הביטוי מחדש: formula_38.
formula_39 הוא פתרון של המשוואה ולכן formula_40.
בינתיים יש לנו שתי משוואות שבעזרתן נוכל למצוא את formula_32:
formula_42
נוכל לחלץ את הערכים של formula_43, ולרשום אותם דרך הורונסקיאן:
formula_44,formula_45.
ומכאן: formula_46,formula_47.
נרשום את הפתרון הפרטי למשוואה: formula_48.
למעשה קיבלנו את הפתרון הכללי למשוואה הדיפרנציאלית: formula_49 כאשר הפרמטרים formula_50 ו-formula_51 מתקבלים מתנאי ההתחלה.
האאוטבק האוסטרלי
האאוטבק האוסטרלי (באנגלית: Outback; נקרא גם המדבר האוסטרלי, ערבות אוסטרליה ומדבר היבשת החמישית) הוא אזור מדברי עצום הנמצא באוסטרליה.
גאוגרפיה של האאוטבק.
שטחו של האאוטבק 130 אלף קילומטרים רבועים ואורכו 2,400 קילומטרים.
בעוד שלעיתים קרובות ניתן לראות את האזור הצחיח של האאוטבק ברחבי אוסטרליה, אזורי האאוטבק מתפשטים מחופי אוסטרליה הצפוניים לדרומה, ומקיפים מספר אזורי אקלים; כולל אקלים טרופי ומונסוני באזורים הצפוניים, שטחים צחיחים ב"מרכז האדום" (מרכז אוסטרליה) ואקלים צחיח למחצה ואקלים ממוזג באזורים הדרומיים.
מבחינה גאוגרפית, האאוטבק מאוחד על ידי שילוב של גורמים גאוגרפים שונים, ובראשם צפיפות אוכלוסין אנושית נמוכה, סביבה טבעית ללא פגע, ובמקומות רבים, קרקע המאופיינת בפסטורליזם (רעיית בעלי חיים), שבה הייצור נשען על הסביבה הטבעית, משמע, משתמשים לייצור מוצרים באמצעות משאבי הטבע של האאוטבק. מבחינה תרבותית, האאוטבק הוא סמלה של אוסטרליה וחלקים ממנו שימשו כאתר צילום לסרט "פרסיליה מלכת המדבר" ולעוד מספר סרטים הוליוודים אחרים.
רפואה באאוטבק.
בשל המרחבים הפתוחים והעצומים והריחוק מערים מאוכלסות באאוטבק, הוקם שירות רפואי ייחודי בשם "הרופא המעופף" בשנת 1928. מטרת השירות היא לספק טיפול וייעוץ רפואי לאנשים שאינם יכולים להגיע לבתי חולים או לקבל מתן רפואי מרופא או חובש. הייעוץ מתבצע באמצעות רדיו או טלפון ובמצבים חמורים, רופאים מובהלים למטופלים.
תיירות.